text: Esbjerg misser pokalfinalen
  10 januar 2016 kl. 06.25
  Esbjerg Energy er akkurat ikke i årets pokalfinale. Lørdag aften tabte vestjyderne knebent 0-1 på egen is.
  Frederikshavn tog finalebilletten for næsen af Esbjerg ved at vinde med mindst mulig margin i Esbjerg lørdag aften.
  Første semifinale i Frederikshavn fredag aften var endt 4-4, så returkampen i Esbjerg lørdag var på forhånd helt åben.
  Den ordinære spilletid endte målløst, og først i den forlængede spilletid faldt afgørelsen. Efter knap to minutter scorede Frederikshavn kampens enlige mål foran 1.251 tilskuere i Granly Hockey Arena.
  Frederikshavn møder 8. februar Odense i pokalfinalen. Odense slog Aalborg sikkert i begge semifinaler; først 8-3 hjemme og så 0-3 ude.
  